Ψηφισμα του Συμβουλίου

της 28ης Ιουνίου 1990

σχετικά με την ενίσχυση της ευρωπαϊκής συνεργασίας στον τομέα των ραδιοσυχνοτήτων όσον αφορά, ιδίως, τις υπηρεσίες πανευρωπαϊκής διάστασης

(1990/C 166/02)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την πρόταση της Επιτροπής,

Εκτιμώντας:

ότι, στο ψήφισμα του Συμβουλίου της 30ής Ιουνίου 1988 σχετικά με την ανάπτυξη της κοινής αγοράς των υπηρεσιών και του εξοπλισμού στον τομέα των τηλεπικοινωνιών έως το 1992 [1], έχει ζητηθεί η προώθηση της δημιουργίας υπηρεσιών σε ευρωπαϊκή κλίμακα σύμφωνα με τις απαιτήσεις της αγοράς και τις σχετικές κοινωνικές ανάγκες·

ότι ορισμένες κατηγορίες υπηρεσιών ραδιοεπικοινωνιών καθίστανται, σε συνεχώς αυξανόμενο βαθμό, αναπόσπαστο στοιχείο των υπηρεσιών αυτών και έχουν ιδιαίτερα ζωτική σημασία για τους μετακινούμενους πολίτες της Κοινότητας·.

ότι οι υπηρεσίες αυτές απαιτούν εντατικότερη χρήση του φάσματος των ραδιοσυχνοτήτων και ότι ο περιορισμός του φάσματος που προορίζεται για τις υπηρεσίες αυτές αποτελεί σοβαρό πρόβλημα·

ότι το φάσμα ραδιοσυχνοτήτων αποτελεί αγαθά εν ανεπαρκεια και υπάρχει ζήτηση για τη χρήση του και από άλλους φορείς, και συγκεκριμένα από τις δημόσιες αρχές, την άμυνα και τις ραδιοτηλεοπτικές μεταδόσεις, συμπεριλαμβανομένης της τηλεόρασης, όπως αναφέρεται εξάλλου στο τμήμα 111 του κεφαλαίου 1 του κανονισμού ραδιοεπικοινωνιών που προσαρτάται στη σύμβαση της Διεθνούς Ενώσεως Τηλεπικοινωνιών (ΙΤU)·.

ότι το φάσμα ραδιοσυχνοτήτων χρησιμοποιείται επί του παρόντος στην Ευρώπη σύμφωνα με τον κανονισμό ραδιοεπικοινωνιών της ITU και ότι πρέπει να υπάρξει ευέλικτηαντιμετώπιση των εθνικών καθεστώτων ότι, ωστόσο, είναι απαραίτητος ο πανευρωπαϊκός συντονισμός, στον τομέα κυρίως των νέων δημοσίων συστημάτων κινητών επικοινωνιών και των δορυφορικών εφαρμογών·

ότι η επίτευξη συμφωνίας σχετικά με τις κοινές ζώνες συχνοτήτων για τα πανευρωπαϊκά συστήματα ραδιοεπικοινωνιών αποτελεί απαραίτητη βάση για την τεχνική τυπο ποίηση στον τομέα του εξοπλισμού ραδιοεπικοινωνιών και ότι το προαναφερόμενο ψήφισμα και το ψήφισμα του Συμβουλίου της 27ης Απριλίου 1989 για την τυποποίηση στον τομέα των τεχνολογιών της πληροφόρησης και των τηλεπικοινωνιών [2], αναγνώρισαν τη σημασία των μέτρων σχετικά με τα κοινά πρότυπα στον τομέα των τηλεπικοινωνιών·

ότι οι κοινές ζώνες συχνοτήτων είναι απαραίτητες για τη χρήση του εξοπλισμού στις διάφορες χώρες, ώστε να μειωθούν τα προβλήματα συντονισμού στα σύνορα και να διευκολυνθεί η μαζική παραγωγή του εξοπλισμού, πράγμα απαραίτητο για να εξασφαλιστεί η ανταγωνιστικότητα της ευρωπαϊκής βιομηχανίας στην παγκόσμια αγορά·

ότι τα συστήματα κατανομής συχνοτήτων των κρατών μελών έχουν αναπτυχθεί ήδη προ πολλού και ότι πρέπει να ληφθούν δεόντως υπόψη οι διεθνείς συμφωνίες και μηχανισμοί στον τομέα του προγραμματισμού των συχνοτήτων·

ότι αυτό αφορά κυρίως τους διεθνείς κανονισμούς και τις διαδικασίες που έχουν θεσπιστεί στον τομέα αυτό από την ΙΤΥ·

ότι μια συντονισμένη προσέγγιση της κατανομής των συχνοτήτων για τα ευρωπαϊκά συστήματα αναπτύσσεται σε ευρωπαϊκό επίπεδο στα πλαίσια της Ευρωπαϊκής Συνδιάσκεψης των Διοικήσεων των Ταχυδρομείων και των Τηλεπικοινωνιών (CΕΡΤ)·

ότι η διαδικασία καθορισμού της ζώνης συχνοτήτων και της κατανομής του φάσματος στις υπηρεσίες ευρωπαϊκής διάστασης απαιτεί τη γνώμη όλων των ενδιαφερομένων μερών, δεδομένης της συνεχώς αυξανόμενης πολυπλοκότητας της αγοράς, της τεχνολογίας και των προτύπων·

ότι η εν λόγω ευρωπαϊκή συνεννόηση είναι απαραίτητη προκειμένου να επιτραπεί η καθιέρωση προτύπων, η ανάπτυξη του εξοπλισμού από την ευρωπαϊκή βιομηχανία και η καθιέρωση υπηρεσιών, σε εύθετο χρονο, από τους οργανισμούς τηλεπικοινωνιών και διάφορους άλλους φορείς παροχής υπηρεσιών, στον τομέα κυρίως των κινητών και δορυφορικών επικοινωνιών·

ότι ο συντονισμός των ραδιοσυχνοτήτων πρέπει να τηρεί την αρχή του διαχωρισμού των κανονιστικών αρμοδιοτήτων και των αρμοδιοτήτων εκμετάλλευσης·

ότι η κατανομή των συχνοτήτων πρέπει, επομένως, να συνεχίσει να υπάγεται στη δικαιοδοσία των αρχών που διαχειρίζονται το φάσμα συχνοτήτων, σύμφωνα με την αρχή αυτή·

ότι, για τον προγραμματισμό και την κατανομή του φάσματος συχνοτήτων στους φορείς παροχής υπηρεσιών, πρέπει να ισχύουν αντικειμενικές και διαφανείς συνθήκες που δεν εισάγουν δυσμενείς διακρίσεις και διασφαλίζουν τις ίδιες ευκαιρίες ίσης μεταχείρισης, λαμβάνοντας υπόψη τις ανάγκες των υφισταμένων υπηρεσιών και των διαφόρων κατηγοριών χρή στων καθώς και την προστασία των ουσιωδών συμφερόντων της ασφάλειας των κρατών μελών ·

ότι οι τυχόν περιορισμοί της διάθεσης ραδιοσυχνοτήτων πρέπει να αιτιολογούνται και να συμφωνούν με το κοινοτικό δίκαιο·

ότι η αποτελεσματικότερη χρήση του φάσματος συχνοτήτων, που αποτελεί φυσικό πόρο εν ανεπαρκεία, απαιτεί την έγκαιρη συνεννόηση με τους φορείς παροχής υπηρεσιών, τη βιομηχανία, τους χρήστες και τους οργανισμούς τυποποίησης για την εξεύρεση των συχνοτήτων που ανταποκρίνονται περισσότερο στις μελλοντικές εφαρμογές, ώστε να ληφθούν πλήρως υπόψη οι μακροπρόθεσμες εμπορικές και βιομηχανικές εφαρμογές και οι ανάγκες των διαφόρων άλλων χρήστων του φάσματος ραδιοσυχνοτήτων·

ότι, επομένως, οι σημερινοί μηχανισμοί της CΕΡΤ πρέπει να διαθέτουν τους απαραίτητους πόρους για τη μακροπρόθεσμη ανάλυση των απαιτήσεων στον τομέα των συχνοτήτων, λαμβανομένης υπόψη της ζήτησης, των απαιτήσεων τυποποίησης και ανάπτυξης των προϊόντων, καθώς και των ά ναγκών των διαφόρων άλλων χρή στων του φάσματος ραδιοσυχνοτήτων·

ότι ένα παρόμοιο πλαίσιο πρέπει να μπορεί, κυρίως, με τη συμμετοχή των εμπειρογνωμόνων στον τομέα των συχνοτήτων που προέρχονται από τους εθνικούς οργανισμούς που διαχειρίζονται τις συχνότητες, των οργανισμών τηλεπικοινωνιών και των διαφόρων άλλων φορέων παροχής υπηρεσιών, της βιομηχανίας και των χρή στων, να προσδιορίζει τις συχνότητες που αναταποκρίνονται περισσότερο στις πανευρωπαϊκές υπηρεσίες και να υποβάλλει τις τυχόν ανάλογες συστάσεις στις κανονιστικές αρχές ή, ενδεχομένως, στην Κοινότητα·

ότι το πλαίσιο αυτό πρέπει να επιτρέπει τη στενή συνεργασία και αλληλεπίδραση με το Ευρωπαϊκό Ινστιτούτο Τυποποίησης στον Τομέα των Τηλεπικοινωνιών (ΕΤSΙ), ώστε να εξασφαλίζει τον απαραίτητο σύνδεσμο μεταξύ του προγραμματισμού συχνοτήτων και των προτύπων,

ότι η CΕΡΤ έχει αρχίσει και, σε ορισμένες περιπτώσεις, έχει ολοκληρώσει τις σχετικές της εργασίες ενώ το ΕΤSΙ, από την πλευρά του, έχει επίσης αρχίσει τις εργασίες του στον τομέα αυτόν·

ότι ένα παρόμοιο πλαίσιο θα πρέπει επίσης να συμβάλλει στο μακροπρόθεσμο προγραμματισμό των συχνοτήτων σε ευρωπαϊκό επίπεδο και στην υποβολή συστάσεων για την πλήρη αναδιοργάνωση της χρήσης των συχνοτήτων, δεδομένου ότι η σταδιακή κατάργηση ή η μεταφορά των σημερινών χρήσεων μπορούν να απαιτήσουν σημαντικό χρόνο, λόγω των σημαντικών επενδύσεων στα υφιστάμενα συστήματα ραδιοεπικοινωνιών ·

ότι, σ' ένα τέτοιο πλαίσιο, τα κράτη μέλη πρέπει να συμμορφώνονται υποχρεωτικά προς το κοινοτικό δίκαιο, και ιδίως προς τους κανόνες ανταγωνισμού·

ότι πρέπει να επιδιωχθεί η δέουσα συμμετοχή της Επιτροπής των Ευρωπαϊκών Κοινοτήτων σε ένα τέτοιο πλαίσιο·

ότι ένα τέτοιο πλαίσιο πρέπει να διευκολύνει τον καθορισμό κοινών θέσεων σε διεθνές επίπεδο στον τομέα των συχνοτήτων, στα πλαίσια κυρίως της ΙΤU και των συνδιασκέψεών της στον τομέα των ραδιοεπικοινωνιών, σύμφωνα με το ψήφισμα του Συμβουλίου της 30ής Ιουνίου 1988·

ότι ένα τέτοιο πλαίσιο θα πρέπει να βασίζεται στην εμπειρία των μηχανισμών συντονισμού της CΕΡΤ, να είναι πανευρωπαϊκό και να δέχεται γνώμες από όλα τα μέλη των προαναφερομένων κατηγοριών,

ΘΕΩΡΕΙ ΟΤΙ ΟΙ ΚΥΡΙΟΙ ΣΤΟΧΟΙ ΤΗΣ ΠΟΛΙΤΙΚΗΣ ΣΤΟΝ ΤΟΜΕΑ ΑΥΤΟ ΕΙΝΑΙ ΟΙ ΑΚΟΛΟΥΘΟΙ:

1. Η ευρωπαϊκή συνεργασία στον τομέα του συντονισμού ραδιοσυχνοτήτων πρέπει να ενισχυθεί, ώστε να εξασφαλιστούν επαρκείς συχνότητες για νέες υπηρεσίες, σε συνάρτηση με τις ανάγκες της ευρωπαϊκής αγοράς και λαμβανομένων υπόψη των αναγκών των υπαρχουσών υπηρεσιών και των διαφόρων κατηγοριών χρήστων.

2. Πρέπει να καταβληθούν κυρίως προσπάθειες ώστε να εκχωρηθούν εγκαίρως επαρκείς συχνότητες στις κινητές και δορυφορικές εφαρμογές, λαμβανομένων δεόντως υπόψη των αιτημάτων των λοιπών χρήστων στον τομέα των συχνοτήτων.

3. Πρέπει να προωθηθεί η αποτελεσματικότερη δυνατή χρήση του φάσματος συχνοτήτων, λαμβανομένων εγκαίρως υπόψη των αναγκών των υπηρεσιών και των χρήστων, σε συνάρτηση με τη βιομηχανική ανάπτυξη και την τυποποίηση.

4. Πρέπει να αναπτυχθούν κοινές ευρωπαϊκές θέσεις σχετικά με τη χρήση του φάσματος συχνοτήτων στα πλαίσια του διεθνούς συντονισμού των συχνοτήτων, και κυρίως στα πλαίσια της ITU και των κατάλληλων συνδιασκέψεών της στον τομέα των ραδιοεπικοινωνιών, χρησιμοποιώντας τους μηχανισμούς που έχει καθορίσει η CΕΡΤ.

5. Προκειμένου να διευκολυνθεί η πραγματοποίηση των στόχων αυτών, πρέπει να ευνοηθεί η περαιτέρω ανάπτυξη πλαισίου συνεργασίας μεταξύ των εμπειρογνωμόνων στον τομέα των συχνοτήτων, οι οποίοι προέρχονται από τις εθνικές αρχές που διαχειρίζονται τις συχνότητες των οργανισμών τηλεπικοινωνιών και των διαφόρων άλλων φορέων παροχής υπηρεσιών, της βιομηχανίας και των χρήστων, με βάση τους υπάρχοντες μηχανισμούς συντονισμού της CΕΡΤ. Το νέο αυτό πλαίσιο θα πρέπει:

- να επιτρέπει τη συμμετοχή όλων των προαναφερομένων κατηγοριών,

- να αποτελεί ένα φόρουμ για κοινές μελέτες, με σκοπό τον προσδιορισμό των συχνοτήτων που ανταποκρίνονται περισσότερο στις υπηρεσίες και στις εφαρμογές, λαμβανομένων δεόντως υπόψη των αναγκών της αγοράς, της ανάπτυξης των προϊόντων, καθώς και των αναγκών των διαφόρων άλλων χρή στων του φάσματος ραδιοσυχνοτήτων,

- να προσδιορίζει, στη βάση αυτή, τις κατάλληλες, ιδίως, συχνότητες για πανευρωπαϊκές υπηρεσίες και να υποβάλλει κατάλληλες συστάσεις κάθε φορά που του ζητείται, προς τις κανονιστικές αρχές ή την Κοινότητα, αναλόγως,

- να εξασφαλίζει τη συνεργασία και στενή αλληλεπίδραση, σε όλα τα στάδια, με το ΕΤSΙ καθώς και με τους διάφορους άλλους οργανισμούς τυποποίησης, ώστε να συνεκτιμώνται πλήρως οι στενές σχέσεις μεταξύ της κατάρτισης προτύπων και της εκχώρησης συχνοτήτων,

- να μελετά τις μακροπρόθεσμες απαιτήσεις στον τομέα του φάσματος ραδιοσυχνοτήτων ώστε να ενθαρρύνει τον μακροπρόθεσμο προγραμματισμό της χρήσης των συχνοτήτων σε συνάρτηση με τις ανάγκες της αγοράς, και, λαμβάνοντας επίσης υπόψη τις ανάγκες των διαφόρων κατηγοριών χρήστων, να υποβάλλει κατάλληλες συστάσεις προς τις κανονιστικές αρχές και την Κοινότητα,

- να εξασφαλίζει την ανάληψη ερευνητικών εργασιών για την προετοιμασία κοινών θέσεων στις συνδιασκέψεις της ΙΤU σχετικά με τις ραδιοεπικοινωνίες, όταν είναι απαραίτητο, ώστε να διευκολύνει τον καθορισμό κοινών θέσεων.

- να διαθέτει, αφενός, τους αναγκαίους πόρους προς ανάλυση των μακροπροθέσμων επιπτώσεων που θα μπορούσαν να έχουν οι διατυπωμένες σε ευρωπαϊκό επίπεδο συστάσεις συχνοτήτων στην αγορά και την τεχνολογία, καθώς και, αφετέρου, κατάλληλη οργανωτική δομή,

ΣΗΜΕΙΩΝΕΙ ΜΕ ΙΚΑΝΟΠΟΙΗΣΗ:

6. Τη μεταρρύθμιση των μηχανισμών προγραμματισμού και συντονισμού των ραδιοσυχνοτήτων που ανέλαβε η CΕΡΤ, και κυρίως την απόφαση να ιδρυθεί Ευρωπαϊκή Υπη ρεσία Ραδιοεπικοινωνιών, που θα επιτρέψει την συνεκτί μηση της γνώμης όλων των ενδιαφερομένων μερών και θα διαθέτει κατάλληλη δομή και οργάνωση,

ΚΑΛΕΙ ΤΗΝ ΕΠΙΤΡΟΠΗ ΚΑΙ ΤΑ ΚΡΑΤΗ ΜΕΛΗ ΚΑΙ ΤΗΝ CΕΡΤ:

7. Να υποστηρίξουν την περαιτέρω ανάπτυξη του νέου φορέα που συνέστησε η CΕΡΤ, περιλαμβανομένης και της δημιουργίας της Ευρωπαϊκής Υπηρεσίας Ραδιοτηλεπικοι νωνιών, με βάση κατάλληλο καταστατικό, που θα της παρέχει κάθε αναγκαίο πόρο ώστε να διασφαλίσει την αποτελεσματικότητα της λειτουργίας της και την ταχύ τητα της αντιμετώπισης των αιτημάτων, ανάλογα με τις υποχρεώσεις των κρατών μελών δυνάμει του κοινοτικού δικαίου, και ιδίως των κανόνων περί ανταγωνισμού, και με τους γενικούς στόχους που αναφέρονται στο σημείο 5.

[1] ΕΕ αριθ. C 257 της 4. 11. 1988, σ. 1.

[2] ΕΕ αριθ. C 117 της 11. 5. 1989, σ. 1.

--------------------------------------------------